Gvozno jezero
Gvozno jezero je vještačko jezero u Bosni i Hercegovinina, na planini Treskavici, općina Kalinovik. Jezero je ujedno dobilo ime i po Dragi Puhalu koji je 1996. godine sa grupom istomišljenika i entuzijasta stvorio ovo vjestačko jezero. Udaljeno je 8 km od ceste Trnovo - Kalinovik i povezano je solidnim makadamskim putem kroz Gvozno polje. Na pola ovog puta je nekropola stećaka. Na planini Treskavici, iznad samog Gvozna Polja u prelijepoj bukovoj šumi nalazi se jezero Gvozno. Okruženo je Malim Treskačom (1969m), Malim vratlom (1950m) i Bosanskim Vratlom (1780m). Pošto je ispod kamenitih vrhova, djeluje kao gorsko oko i kao da je tu od davnina. Jezero je podijeljeno malim ostrvom na dva dijela, veliko i malo jezero. Malo jezero je manje više močvarno, i u njemu nema ribe. Veliko jezero, je i dosta dublje, ima ribe, ali ne u izobilju. Riba se teško adaptira. Razlog je prevelika količina treseta bukove šume i jake hladnoće i led. Ljeti je jezero bogato vodenim biljkama što odgovara pticama pa je postalo i stanište za divlje patke.